《蚤春陪舅林郡丞暨黄全之许希旦姚体恪体贞兄弟集郑氏北郭别业 其二》
明代·佘翔

草阁背城开，何人载酒来。偶因随杖屦，共此破莓苔。

韦曲寻春宴，梁园作赋才。留连情未已，城角暮声哀。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。